text: Albaner sigtet for menneskesmugling
  24 september 2014 kl. 13.06
  En 21-årig mand fra Albanien bliver onsdag eftermiddag fremstillet i grundlovsforhør ved Retten i Sønderborg, sigtet for indsmugling af tre illegale syrere og en statsløs palæstinenser.
  Det var en patrulje fra Udlændingekontrolafdelingen i Padborg, som tirsdag eftermiddag blev opmærksom på bilen i nærheden af Frøslev.
  De illegale indvandrere ønskede ikke umiddelbart at søge asyl i Danmark, oplyser Syd- og Sønderjyllands Politi i en pressemeddelelse.
  